wickkiey/tamil-wikipedia-chunked huggingface dataset:
# தெற்கு சூடான்

**தெற்கு சூடான்** (*South Sudan*, அதிகாரபூர்வமாக **தெற்கு சூடான் குடியரசு**), கிழக்கு ஆப்பிரிக்காவில் உள்ள ஒரு நிலம்சூழ் நாடாகும். இதன் தலைநகர் யூபா. தெற்கு சூடானின் எல்லைகளாக, கிழக்கே எத்தியோப்பியா; தெற்கே கென்யா, உகாண்டா, கொங்கோ மக்களாட்சிக் குடியரசு; மேற்கே நடு ஆப்பிரிக்கக் குடியரசு; மற்றும் வடக்கே சூடான் ஆகிய நாடுகள் அமைந்துள்ளன. வெள்ளை நைல் நதியால் உருவாக்கப்பட்ட பெருமளவு சதுப்பு நிலங்கள் இங்குள்ளன.  
தெற்கு சூடான் நாடு ஆரம்பத்தில் பிரித்தானியர் மற்றும் எகிப்தியரின் கூட்டுரிமையுடன் கூடிய ஆங்கிலோ-எகிப்திய சூடானின் கீழ் ஆளப்பட்டு வந்தது. பின்னர் 1956 ஆம் ஆண்டில் சூடான் குடியரசின் ஒரு பகுதியாக ஆக்கப்பட்டது. சூடானில் இடம்பெற்ற முதலாவது உள்நாட்டுப் போரை அடுத்து 1972 ஆம் ஆண்டில் இது சூடானின் கீழ் தன்னாட்சியுடன் கூடிய சிறப்புப் பகுதியாக 1983 ஆம் ஆண்டு வரை இருந்தது. பின்னர் இடம்பெற்ற இரண்டாவது உள்நாட்டுப் போரை அடுத்து 2005 ஆம் ஆண்டில் சூடானிய அரசுக்கும் சூடான் மக்கள் விடுதலை இராணுவத்துக்கும் இடையில் எட்டப்பட்ட அமைதி உடன்பாடு உருவானது. அதே ஆண்டின் பிற்பகுதியில் சூடானின் கீழ் மீண்டும் தன்னாட்சி அமைப்பாக உருவானது. 2011 ஆம் ஆண்டு சனவரியில் இங்கு இடம்பெற்ற கருத்தறியும் வாக்கெடுப்பை அடுத்து 2011 சூலை 9 ஆம் நாள் உள்ளூர் நேரம் அதிகாலை 12:01 மணிக்கு தனிநாடானது. கருத்தறியும் வாக்கெடுப்பில் 99% வாக்காளர்கள் சூடானில் இருந்து விடுதலைக்கு ஆதரவாக வாக்களித்தனர்.
# விசுடன் துடுப்பாட்டாளர்களின் நாட்குறிப்பு

**விசுடன் துடுப்பாட்டாளர்களின் நாட்குறிப்பு** (*Wisden Cricketers' Almanack*, பெரும்பாலும் சுருக்கமாக **விசுடன்** (விஸ்டன்) என்றும் வழக்குமொழியில் *துடுப்பாட்ட விவிலியம்* என்றும் அறியப்படுகிறது) ஐக்கிய இராச்சியத்திலிருந்து ஆண்டுதோறும் வெளியிடப்படும் ஓர் புகழ்பெற்ற துடுப்பாட்ட உசாத்துணை நூலாகும். உலகின் விளையாட்டுத் துறையில் வெளியிடப்படும் உசாத்துணை நூல்களில் மிகவும் புகழ் வாய்ந்ததாகக் கருதப்படுகிறது.
# விசுடன் துடுப்பாட்டாளர்களின் நாட்குறிப்பு

## வரலாறு

*விசுடன்* 1864ஆம் ஆண்டு ஆங்கில துடுப்பாட்ட வீரர் ஜான் விசுடன் (1826–84) என்பவரால் துவங்கப்படது. அந்நாள் முதல் ஆண்டுதோறும் இடைவெளியின்றி இன்றுவரை வெளியாகும் இந்நூல் வரலாற்றிலேயே மிகநீண்ட தொடர்ச்சியான பதிப்பினைக் கொண்டிருக்கும் விளையாட்டு ஆண்டுமலராக உள்ளது. முதல் ஐந்து பதிப்புகள் *துடுப்பாட்டாளரின் நாட்குறிப்பு* என வெளிவந்தது. ஆறாவது பதிப்பிலிருந்தே இப்போதுள்ள தலைப்பில் *துடுப்பாட்டாளர்களின் நாட்குறிப்பு* என வரலாயிற்று. (ஆங்கிலத் தலைப்பில் ஒற்றை மேற்கோள்குறி இடம் மாறியது!).
# விசுடன் துடுப்பாட்டாளர்களின் நாட்குறிப்பு

## உள்ளடக்கம்

தற்போது நடப்பில் இருக்கும் பதிப்பில் கீழ்வரும் பிரிவுகள் உள்ளன:
# விசுடன் துடுப்பாட்டாளர்களின் நாட்குறிப்பு

## உள்ளடக்கம்

### குறிப்புரை

துடுப்பாட்ட உலகில் சூடான உரையாடல்களையும் சர்ச்சைகளையும் கிளப்பிய செய்திகள் குறித்தும் பிற துடுப்பாட்ட விடயங்கள் குறித்தும் கட்டுரைகள், "ஆசிரியரின் குறிப்புகள்" உட்பட, நூறு பக்கங்கள் வரை உள்ளன.
# விசுடன் துடுப்பாட்டாளர்களின் நாட்குறிப்பு

## உள்ளடக்கம்

### விருதுகள்

1889ஆம் ஆண்டு முதல் வழங்கப்படும் வழமையான ஆண்டின் விசுடன் துடுப்பாட்டாளர்கள் விருதுகள், மற்றும் 2004ஆம் ஆண்டு முதல் வழங்கப்படும் உலகின் விசுடன் முன்னணி துடுப்பாட்டாளர்.
# விசுடன் துடுப்பாட்டாளர்களின் நாட்குறிப்பு

## உள்ளடக்கம்

### சாதனைகள்

முழுமையாக இருக்க முயற்சிகள் இல்லாவிடினும்,வழமையாக விளையாட்டின் முதன்மை புள்ளிவிவர மூலம். தற்காலங்களில் இதனைவிட இற்றைப்படுத்தப்பட்ட கூடுதல் தரவுகள் உள்ள விசுடனின் இணையதளம் கிரிக்கின்ஃபோவிற்கு கூடுதல் தளமாக விளங்குகிறது.
# விசுடன் துடுப்பாட்டாளர்களின் நாட்குறிப்பு

## உள்ளடக்கம்

### ஆங்கிலத் துடுப்பாட்டம்

மிக விரிவான பிரிவு இதுவே. முந்தைய வேனில்காலத்தில் ஐக்கிய இராச்சியத்தில் நடந்த அனைத்து முதல்தர துடுப்பாட்டங்களின் புள்ளியட்டைகள், சிறு நிலப்பகுதிகளின் (minor counties) துடுப்பாட்டங்களின் சுருக்கங்கள், பள்ளி மற்றும் பிரீமியர் சங்கத் துடுப்பாட்டம் உட்பட பல தரவுகள் இடம் பிடித்துள்ளன.
# விசுடன் துடுப்பாட்டாளர்களின் நாட்குறிப்பு

## உள்ளடக்கம்

### வெளிநாட்டுத் துடுப்பாட்டம்

அனைத்து பன்னாட்டுத் துடுப்பாட்டங்களின் முழு விவரங்களும் இங்கிலாந்திற்கு வெளியே நடைபெற்ற முதல்தர துடுப்பாட்டங்களின் சுருக்கமும் இடம் பெறும்.
# விசுடன் துடுப்பாட்டாளர்களின் நாட்குறிப்பு

## உள்ளடக்கம்

### விசுடன் மீளாய்வு

இப்பிரிவில் முந்தைய ஆண்டில் நடந்த குறிப்பிடத்தக்க நிகழ்வுகள், பிற துடுப்பாட்ட புத்தகங்களின் மதிப்புரை, குறிப்பிடத்தக்க ஓய்வுகள், மறைவுகள் ஆகியன பதியப்படுகின்றன.
# விசுடன் துடுப்பாட்டாளர்களின் நாட்குறிப்பு

## உள்ளடக்கம்

### நாட்குறிப்பு

இப்பிரிவில் அடுத்த ஆண்டின் எதிர்வரும் பன்னாட்டு மற்றும் ஆங்கில உள்ளூர் ஆட்டங்களின் விவரங்கள், ஏழாண்டு பன்னாட்டு கால அட்டவணை மற்றும் வினோத துடுப்பாட்ட நிகழ்வுகளின் பட்டியல் இடம் பெறுகின்றன.
# நோவாவின் பேழை (ஹொங்கொங்)

நோவாவின் பேழையின் நுழைவாயில்]]
நோவாவின் பேழையின் நுழைவு முகவாயில்]]
**நோவாவின் பேழை** அல்லது **நோவாவின் கப்பல்** (Noah's Ark in Hong Kong) என்பது யூதம், கிறித்தவம், இசுலாம் போன்ற ஆபிரகாமிய சமயங்களின் புனித நூல்களில் உள்ள நோவாவின் வெள்ளம் தொடர்பான குறிப்புகளுக்குச் செயல் வடிவம் கொடுத்து ஹொங்கொங்கில், புதிய கட்டுப்பாட்டகம், மா வான் எனும் தீவில், சிங் மா பாலத்திற்கு அடியில், ஹொங்கொங் வரும் சுற்றுலாப் பயணிகளைக் கவரும் விதமாகக் கட்டப்பட்ட ஒரு பிரமாண்டமானக் கப்பலாகும். நோவாவின் பேழையினைக் குறித்து விவிலியத்தில் கூறிப்பிடப்பட்டுள்ள அளவுகளுடன் உருவாக்கப்பட்ட உலகின் ஒரே நோவாவின் பேழை இதுவாகும். இந்தக் கேளிக்கைப் பூங்காவின் மைய்யக்கரு கிறுத்தவ படைப்புவாதம் என்பது குறிக்கத்தக்கது.
# நோவாவின் பேழை (ஹொங்கொங்)

## வரலாறு

நோவாவின் பேழையும், இரண்டு தட்டுகளை கொண்ட நோவாவின் பூங்காவும், பூங்காவில் காட்சிப் படுத்தப்பட்டுள்ள தத்ரூப சிற்ப விலங்குகளும்]]
"கிறித்தவர்களின் புனித நூலாகிய விவிலியத்தில், பழைய ஏற்பாட்டில், ஆதியாகமத்தில், 6 மற்றும் 7 அதிகாரங்களில் இந்த நோவாவின் பேழை குறித்தக் குறிப்புகள் வருகின்றன. விவிலியத்தின் பழைய ஏற்பாட்டில் அதிகாரம் 6-7 களில், நோவாவின் கதை வருகிறது. அக்கதையின் படி மனிதனது பாவச் செயல்கள் பூமியில் அதிகரித்ததால், கோபமுற்றக் கடவுள் எல்லோரையும் அழிக்க வேண்டும் எனப் பிரளயத்தை உண்டுப்பன்னுகிறார். ஆனால் நீதித்தவறாத ஒரே மனிதனான நோவாவையும் அவனது குடும்பத்தினரையும் மட்டும் எப்படியாவது காப்பாற்ற கடவுள் எண்ணுகிறார். அதனால் கடவுள் நோவாவிற்கு ஒரு கட்டளையிடுகிறார். அந்தக்கட்டளையின் படி நோவாவால் கட்டப்படுவதே "நோவாவின் கப்பல் அல்லது நோவாவின் பேழை என்பதாகும். கப்பலை நோவா கட்டியவுடன் நோவாவையும், நோவாவின் குடும்பத்தாரையும், உலகில் உள்ள உயிரினங்கள் ஒவ்வொன்றிலும் ஒவ்வொரு சோடி விலங்குகள், பறவைகள், ஊர்வன என நோவாவின் கப்பலுக்குள் ஏற்றிக்கொண்டு மூடிக்கொள்ளும் படி கடவுள் கட்டளை இடுகிறார். அதனைத் தொடர்ந்து 40 நாட்கள் இடைவிடாத கடும் மழை, கடல் நீர் மட்டம் மலை முகடுகளுக்கும் மேலாக உயர்கின்றது. அந்த வெள்ளப்பெருக்கில் உலகில் உள்ள உயிரிணங்கள் எல்லாம் அழிந்து போகின்றன. ஆனால் நோவாவும், அவரது குடும்பத்தாரும், கப்பலில் ஏற்றப்பட்ட விலங்குகளும் மட்டுமே உலகில் மிஞ்சுகின்றது. மீண்டும் கடல் நீர் மட்டம் வடிந்து இயல்பு நிலை தோன்றுகிறது. நோவாவின் குடும்பத்தாருடன், மிருகங்களும், பறவைகளும் கப்பலை விட்டுச் சோடி சோடிகளாக வெளியேறுகின்றன." என்பது பைபில் கூறும் கதையாகும்.  
இக்கதையை உண்மை வரலாறு என்று கூறுவோரும், கற்பனை என்று கூறுவோரும் ஒரு புறம் இருக்க, இந்தக் கதைக்குச் செயல் வடிவம் கொடுத்து, ஹொங்கொங் வரும் உல்லாசப் பயணிகளை ஈர்த்தெடுக்கும் திட்டம் ஒன்றை வகுத்து, நோவாவின் கப்பலை ஹொங்கொங்கில் ஒரு அழகிய இடமான மா வான் எனும் குட்டித்தீவில், சிங் மா பாலத்தின் அடியில், கடல் முகப்பில் ஹொங்கொங் வை.எம்.சி நிறுவனம் உட்பட மற்றும் ஐந்து நிறுவனங்களின் கூட்டு முயற்சியில் கட்டப்பட்டது. இதனை 2009 பெப்ரவரி 15 ஆம் திகதி பொது மக்கள் பார்வைக்கு திறந்து வைக்கப்பட்டது.
# நோவாவின் பேழை (ஹொங்கொங்)

## நோவாவின் கப்பலின் தோற்றம்

விவிலியத்தில் குறிப்பிட்டுள்ளதைப் போன்றே நோவாவின் பேழையை, பார்வைக்கு மரப்பலகை வடிவில் கட்டப்பட்டுள்ளது. நோவாவின் கதையில் கூறப்பட்டுள்ளதைப் போன்றே, வெள்ளப் பெருக்கிலிருந்து தப்பிய ஒவ்வொரு சோடி மிருகங்களையும் பறவைகளையும், ஊர்வனவைகளையும் தத்ரூபச் சிற்ப விலங்குகளாக உருவாக்கியுள்ளனர். இந்த விலங்குச் சிற்பங்கள் உயிருள்ளவை போன்றே காணப்படுகின்றன. கிட்டத்தட்ட 70 க்கும் மேற்பட்ட சோடி விலங்கினங்கள் இங்கே காட்சிப்படுத்தப்பட்டுள்ளன.  
ஒவ்வொரு விலங்குகளும் அதனதற்கே உரிய உருவ அளவில், அதனதற்கே உரிய நிறங்களில் வடிவமைக்கப்பட்டுள்ளன. இந்தச் சிற்ப விலங்குப் பூங்காவைச் சுற்றி 1000 திற்கும் அதிகமான மரங்களை நட்டு இயற்கையைப் போலவே செயற்கையாய் உருவாக்கியிருக்கின்றனர். இவ்வாறான சிற்ப விலங்குப் பூங்கா இதுவே உலகில் முதன்மையானது ஆகும்.
# நோவாவின் பேழை (ஹொங்கொங்)

## மேலதிகத் தகவல்கள்

மேல் கட்டப்பட்டிருக்கும் சிங் மா பாலத்தின் ஒரு தோற்றம்]]
இந்த நோவாவின் கப்பல் ஐந்து தளங்களைக் கொண்டுள்ளது. நிலத்தளமும், நிலத்தலத்திற்கு மேல் மூன்று தளங்களும், நிலத்தடியில் ஒரு தளமுமாக, மொத்தம் ஐந்து தளங்களாகும். நில மட்டத்தளத்தில் நோவாவின் மண்டபம் இருக்கின்றது. இதில் நோவாவின் கப்பல் வெள்ளப் பெருக்கின் போது சிக்குண்டு கரைச்சேர்வது போன்ற திரைப்படம், 180 டிக்ரி அகன்ற திரையில் காண்பிக்கப்படுகின்றது. உலகச் சுகாதார கேடுகளினால் விளையும் பாதிப்புகளை விவரிக்கும் 4D திரைப்படம் ஒன்றும் காண்பிக்கப்படுகின்றது. மேலும் பல்வேறு காட்சிகள் உள்ளன. அரங்கின் உள்ளே உள்ளன. காலை சென்றால் மாலை வரை பார்க்கக்கூடிய விடயங்கள் உள்ளே உள்ளன. உள்ளே நிழல்படம், ஒளிப்படம் எடுப்பது தடைச் செய்யப்பட்டுள்ளது.  
நோவாவின் பேழைக்கு செல்லும் உல்லாசப் பயணிகளுக்கு விவரித்துக் கூறும், நோவாவின் பேழை பணியாளர்கள் உள்ளனர். ஆங்கிலம், மற்றும் கண்டோனிசு மொழிகளில் விவரிப்பாளர்கள் உள்ளனர்.  
பண்டையச் சீனாவின் பழங்காலத் தொல்பொருள் சின்னங்கள் ஆய்வாளர்களால் அகழ்ந்தெடுக்கப்பட்ட 10 இடங்களில், இந்த மா வான் தீவும் ஒன்று எனப்படுகின்றது. உள்ளே அவைகளும் காட்சிக்கு வைக்கப்பட்டுள்ளன. சந்திரனின் இறங்கிய எட்டாவது வின்வெளி வீரர், சந்திரனின் இறங்கும் போது உடுத்தியிருந்த உடை மற்றும் உபகரணங்கள் போன்றனவும் இங்கே காட்சிப்படுத்தியுள்ளனர். இதைத் தவிர உணவகப் பகுதி, திருமணப் பதிவகம் போன்றனவும் உள்ளே உள்ளன. நோவாவின் பேழையின் மூன்றாம் தளம் உல்லாசப் பயணிகளுக்கான தங்குமிடமாக அமைக்கப்பட்டுள்ளது.
# நோவாவின் பேழை (ஹொங்கொங்)

## செல்லும் வழி

நோவாவின் பேழை அமைக்கப்பட்டிருக்கும் மா வான் தீவுக்கு. சென்டரலில் இருந்து பேருந்து மற்றும் தொடருந்து போன்றவற்றில் பயணிக்க முடியாது. கடல் வழியாக மட்டுமே பயணிக்கலாம். ஒன்று ஹொங்கொங் தீவில், ஐ.எப்.சி கட்டடத்திற்கு முன்பாக அமைக்கப்பட்டிருக்கும் தீவுகளுக்கான வள்ளச் சேவையின் ஊடாகப் பயணிக்க முடியும். அந்த இடத்தில் **பாக் தீவு** (மா வான் தீவு) எனும் தீவுக்குச் செல்லும் வள்ளத்தினை எடுக்க வேண்டும். விமானத்தின் வசதிகளுக்கு இணையான சொகுசு, அதிவேக படகுகள் சேவையில் ஈடுப்படுத்தப்பட்டுள்ளன. சுன் வான் நகரிலிருந்து கடல்வழியாகவும் பயணிக்கலாம். சுன் வானிலிருந்து செல்லும் வள்ளம் சற்று வசதி குறைந்தது.  
ஹொங்கொங் பன்னாட்டு விமான நிலையத்தில் இருந்து நேரடியாக இந்த நோவாவின் பூங்காவிற்கு பேருந்து போக்குவரத்து உள்ளது. அத்துட்டன் கவுலூன் தீபகற்ப நிலப்பரப்பின் மொங் கொக் எனும் இடத்தில் இருந்தும் பேருந்து போக்குவரத்து சேவை ஈடுபடுத்தப்பட்டுள்ளது.  
**கடல் வழிப் பயணம்**:  
::சென்ட்ரல் <-> மா வான் தீவு (பாக் தீவு)
::சுன் வான் <-> மா வான் தீவு (பாக் தீவு)  
**தரை வழிப் பயணம்**:  
::விமான நிலையம் <-> மா வான் தீவு (பாக் தீவு)
:: மொங் கொக் (சிறப்பு நூற்றாண்டுக் கட்டடம்) <-> மா வான் தீவு (பாக் தீவு)
# வெற்றிடம்

**வெற்றிடம்** *(**vacuum**)* என்பது எந்த ஒரு பொருளும் இல்லாத இடம் ஆகும். பொதுவாக இயற்பியல் ஆய்வகங்களில் காற்றை நீக்குவதன் மூலம் வெற்றிடம் உருவாக்கப்படுகிறது. பிரபஞ்ச வெளி நாம் நினைப்பது போல வெற்றிடம் அன்று. ஏனெனில் அங்கேயும் சிறு சிறு பொருட்துகள்கள் உள்ளன. வெற்றிடத்தில் ஒளி பயணிக்கும், ஒலியோ பயணிக்க இயலாது. ஏனெனில் நெட்டலையான ஒலி பரவ திட, திரவ, வாயு ஊடகமொன்று அவசியம் தேவை.  
*இயற்கை வெற்றிடத்தை வெறுக்கும்* என்பது இயற்பியலில் அனைவருமறிந்த ஒன்றாகும். வெற்றிடத்தின் அரண்கள் ஊடுருவக் கூடியதாய் இருப்பின் அது பொருள்களால் நிரப்பப்படும். இத் தத்துவமே உறிஞ்சி உபகரணங்கள் *(suction apparatus),* தூய்மையாக்கிகள் *(vaccum cleaner)* ஆகியவற்றில் பயன்படுத்தப்படுகிறது.  
குத்துமதிப்பாக, வளிமண்டல அழுத்தத்தில் இருந்து மிகமிகக் குறைவான அழுத்தம் கொண்ட ஒரு பகுதியை வெற்றிடம் என்று சொல்லலாம்.. இயற்பியலாளர்கள் தங்களது உரைகளில் பல சமயங்களில் முற்றிலும் வெறுமையாய் இருக்கிற 'முழு' வெற்றிடம் பற்றிப் பேசுவார்கள். அதனையே பொதுவாக வெற்றிடம் என்பர். சோதனைக்கூடத்திலோ, விண்வெளியிலோ காணக்கூடிய அரைகுறை வெற்றிடத்தைப் 'பகுதி வெற்றிடம்' என்பார்கள். ஆனால், பொறியியலாளர்களும், பயன்பாட்டு இயற்பியலாளர்களும் வெற்றிடம் என்று குறிக்கும்போது, அது, வளிமண்டல அழுத்தத்தினும் குறைவான அழுத்தம் கொண்ட எந்தப் பகுதியையும் குறிக்கும்.  
பண்டைய கிரேக்க காலங்களிலிருந்து தத்துவ விவாதத்தின் தொடர்ச்சியான தலைப்பாக வெற்றிடம் என்பது இருந்து வந்துள்ளது. ஆனால், வெற்றிடம் என்பதைப் பற்றி 17 ஆம் நூற்றாண்டு வரை அனுபவப்பூர்வமாக ஆய்வு செய்யப்படவில்லை. எவாஞ்செலிசுடா டாரிசெல்லி என்பார் (Evangelista Torricelli) 1643 ஆம் ஆண்டில் முதன் முதலாக ஆய்வகத்தில் வெற்றிடத்தை ஏற்படுத்தினார். மேலும், வளிமண்டல அழுத்தம் தொடர்பான அவரது கோட்பாடுகள் விளைவாக பல சோதனை நுட்பங்கள் உருவாக்கப்பட்டன. ஒரு முனையில் பாதரசத்தால் நிரப்பப்பட்ட உயரமான கண்ணாடிக் கொள்கலன் பாதரசத்தைக் கொண்டுள்ள கண்ணாடி பாத்திரத்தில் கவிழ்க்கப்படும் போது உயரமான கண்ணாடிக் கொள்கலன் அல்லது குழாயில் பாதரசத்துக்கு மேலே ஏற்படுத்தப்படும் வெற்றிடமானது (டாரிசெல்லியின் வெற்றிடம்) உருவாக்கப்படுகிறது.  
20 ஆம் நூற்றாண்டில் வெற்றிட ஒளி விளக்குகள் மற்றும் வெற்றிட குழாய்கள் அறிமுகப்படுத்தப்பட்ட போது வெற்றிடமானது ஒரு மதிப்பு மிக்க தொழிற்துறை கருவியாக மாறியது. மேலும், வெற்றிடத்தை உருவாக்கும் தொழில்நுட்பங்களின் விரிவான வரிசையும் கிடைக்கத் தொடங்கின. மனித விண்வெளிப் பயணத்தின் சமீபத்திய வளர்ச்சி மனித ஆரோக்கியத்தின் மீது வெற்றிடத்தால் ஏற்படும் தாக்கம் மற்றும் பொதுவான வாழ்க்கை வடிவங்களில் ஆர்வத்தை அதிகரித்துள்ளது.
# திட்ட வெப்ப அழுத்தம்

**திட்ட வெப்ப அழுத்தம்** *(**standard condition for temperature and pressure**)* **(STP)** என்பது வேதியியல் ஆய்வுத் தரவுகளை ஒப்புமைப்படுத்தப் பயன்படுத்தப்படும் முன் வரையறுக்கப்பட்ட வெப்பநிலை மற்றும அழுத்தம் ஆகியவற்றை உள்ளடக்கிய சூழல் ஆகும். பல நிறுவனங்கள் தங்களுக்கேற்ற வகையில் இதை நிர்ணயம் செய்கின்றன. ஒருமித்த கருத்து எட்டப்படவில்லை.  
உலகளாவிய தனி மற்றும் பயன்பாட்டு வேதியியல் கூட்டமைப்பின் '('International Union of Pure and Applied Chemistry'') (IUPAC) நிர்ணயப்படி திட்ட வெப்ப அழுத்தம் என்பது, சுழியம் டிகிரி செல்சியசு வெப்பநிலை மற்றும் 100 கிலோ பாஸ்கல் அழுத்தம் ஆகும்.
# குமரி கலை விழா

**குமரி கலை விழா 2010** (kumari carnival 2010) என்பது கன்னியாகுமரி மாவட்ட நிருவாகம் மற்றும் மத்திய மாநில சுற்றுலாத் துறை இணைந்து கன்னியாகுமரியில் நடத்தியவொரு நிகழ்வாகும்.
# குமரி கலை விழா

## நோக்கம்

வேற்றுமையில் ஒற்றுமை காணும் இந்தியக் கலைவளத்தைக் காட்சிப்படுத்தும் பொருட்டும் கன்னியாகுமரிக்கு சுற்றுலாப் பயணிகளை அதிக அளவில் ஈர்க்கும் பொருட்டும் இந்நிகழ்வு நடத்தப்பட்டது.
# குமரி கலை விழா

## நிகழ்ச்சி விவரம்

இந்நிகழ்வு கன்னியாகுமரி புனித அந்தோணியார் மேல்நிலைப்பள்ளி விளையாட்டு மைதானத்தில் திசம்பர் 19ஆம் நாள் முதல் திசம்பர் 23 ஆம் நாள் வரை ஐந்து தினங்கள் நடைபெற்றது.
இதில் காசுமீரம் முதல் கன்னியாகுமரி வரை உள்ள கலைஞர்கள் மொத்தம் 1042 பேர் பங்கேற்றனர்.  
மேலும் ஆண்டு தோறும் திசம்பர் மாதம் இது மாதிரியான நிகழ்வு தொடர்ந்து நடத்தப்படும் என்றும் அரசு அறிவித்துள்ளது.
# குமரி கலை விழா

## வெளியிணைப்பு

குமரி கலை விழாவின் இணையத்தளம்
# முதல் தரத் துடுப்பாட்டம்

**முதல் தரத் துடுப்பாட்டம் **(First-class cricket) என்பது மூன்று அல்லது கூடுதல் நாட்களுக்கு பதினொருவர் கொண்ட இரு அணிகளிடையே நடைபெறும் துடுப்பாட்டப் போட்டிகள், போட்டியிடும் அணிகளின் தரத்தைக் கொண்டு குறிப்பிடப்படுகிறது. இப்போட்டிகளில் நடைமுறையில் ஓர் அணி ஒருமுறை மட்டுமே அல்லது விளையாடாது போனாலும், இரு அணிகளும் இருமுறை ஆட இயலுமாறு இருக்க வேண்டும்.  
மட்டுப்படுத்தப்பட்ட துடுப்பாட்டங்கள், ஒரு விக்கெட் போட்டிகள் போன்ற பெரும் போட்டிகள் உயர்தரத்தில் நடத்தப்பட்டாலும், முதல் தர துடுப்பாட்டத்தில் சேர்க்கப்படாது.  
தேர்வுத் துடுப்பாட்டம், மிக உயர்ந்த தர பெரும் துடுப்பாட்டமாக இருப்பினும், முதல்தர துடுப்பாட்ட தகுதியில் இருப்பினும், உள்நாட்டு போட்டிகளே "முதல்தரம்" என்று பொதுவாக குறிக்கப்படுகின்றன. ஓர் துடுப்பாட்டாளரின் முதல்தரத் துடுப்பாட்ட புள்ளிவிவரங்களில் தேர்வுத் துடுப்பாட்ட புள்ளிகளும் சேர்க்கப்படுகின்றன.  
பொதுவாக, முதல்-தர விளையாட்டுகளில் பதினோரு வீரர்கள் ஒவ்வொரு அணியிலும் இருப்பர். ஆயினும் சில விலக்குகளையும் காணலாம். அதேபோல முதல்தர போட்டிகள் குறைந்தது மூன்று நாட்கள் காலநீட்சி உடையனவாக இருக்கவேண்டுமென்றாலும் வரலாற்றில் சில விலக்குகள் இருந்திருக்கின்றன.  
ஓர் புவியியல் வலயத்தைச் சார்ந்து, ஓர் ஆங்கில கௌன்டி, ஆத்திரேலிய மாநிலம்/ இந்திய மாநிலம், அல்லது மேற்கிந்திய நாடு போன்று முதல்தரத் துடுப்பாட்ட அணிகள் அமைகின்றன.
# வேற்றுமையில் ஒற்றுமை

****பல்வேறு மொழிகளில் வேற்றுமையில் ஒற்றுமை****  
| அரபி | *الوحدة في التنوع* |
| --- | --- |
| பல்கேரியன் | *Единни в многообразието* |
| சீனம் | *多样性中的统一性* |
| செக் | *Jednota v rozmanitosti* |
| டேனியம் | *Forenet i mangfoldighed* |
| இடாய்ச்சு | *In verscheidenheid verenigd* |
| ஃபிரெஞ்சு | *Unis dans la diversité* |
| செருமானியம் | *In Vielfalt geeint* |
| கிரேக்கம் | *Ενότητα στην πολυµορφία* |
| இந்தி | *अनेकता में एकता (Anektaa me Ektaa)* |
| இத்தாலியம் | *Unità nella diversità* |
| கன்னடம் | *ವಿವಿಧತೆಯಲ್ಲಿ ಏಕತೆ (Vividhateyalli Ekate)* |
| மலையாளம் | *നാനാത്വത്തില് ഏകത്വം* |
| உருசியம் | *Единство в многообразии* |
| சுவீடியம் | *Förenade i mångfalden* |
| தெலுங்கு | *భిన్నత్వం లో ఏకత్వం* |
# தொடர் சுழல்முறைப் போட்டி

**தொடர் சுழல்முறைப் போட்டி ** (**round-robin tournament** அல்லது **all-play-all tournament**) "ஓர் குழு/பிரிவில் உள்ள ஒவ்வொரு அணி/போட்டியாளரும் அக்குழு/பிரிவில் உள்ள அனைத்து பிற அணிகள்/போட்டியாளர்களுடன் அவர்க்குரிய சுழல்முறையில் விளையாடும்" ஓர் விளையாட்டுப் போட்டி வகையாகும். ஒற்றை தொடர் சுழல்முறை நிரலில் ஒவ்வொரு போட்டியாளரும் பிற போட்டியாளர்களுடன் ஒருமுறையே அடுவர். ஒவ்வொருவரும் அனைத்துப் பிற போட்டியாளர்களுடன் இருமுறை விளையாடினால் அதனை *இரட்டை தொடர் சுழல்முறை* எனக் குறிப்பிடுவது உண்டு.
# ஒற்றை வெளியேற்றப் போட்டி

ஓர் **ஒற்றை-வெளியேற்றப் போட்டி**யில், (**single-elimination tournament** ,**knockout**, **cup** அல்லது **sudden death tournament**), ஒவ்வொரு ஆட்டத்தின் தோற்ற போட்டியாளரும் போட்டியிலிருந்து உடனடியாக விலக்கப்படுகின்ற வகையில் அமைக்கப்படும் போட்டியாகும். இது தோற்ற போட்டியாளர் இனி போட்டியின் எந்தவொரு ஆட்டத்திலும் பங்கு கொள்ள மாட்டார் என்றில்லை: சில போட்டிகளில் ஆறுதல் பரிசுக்காகவும் தோற்றவரிடையே முதலிரு நிலைகளை அடுத்த வரிசைகளைத் தீர்மானிக்கவும் தோற்றப் போட்டியாளர்களிடையே ஆட்டங்கள் நடத்தப்படுவதுண்டு.  
இரட்டை வெளியேற்றப் போட்டியில் ஒருவர் இருமுறை தோற்றால் போட்டியிலிருந்து விலக்கப்படுவர்.
# வார்ப்புரு:ஹொங்கொங்கின் வரலாறு

| <div></div> |  |
| --- | --- |
| ஹொங்கொங்கின் காலக்கோடு  
வரலாற்றுக்கு முற்காலம்  
சீனப் பேரரசின் ஆட்சி  
அபினிப் போர்கள் |  |
| பிரித்தானியக் குடியேற்றம்  
1800 முதல் 1930 வரை  
யப்பான் ஆக்கிரமிப்பு  
1950களில்  
1960களில்  
1970களில்  
1980களில்  
1990களில் |  |
| ஹொங்கொங் ஆட்சியுரிமை மீள்பொறுப்பளிப்பு  
ஹொங்கொங் 1997ன் பின் |  |
| வான்பறத்தல் வரலாறு  
பேருந்து வரலாறு  
தொடருந்து வரலாறு |  |
| பண்பாடு  
பொருளாதாரம்  
கல்வி  
புவியியல்  
அரசியல் |  |
| **ஹொங்கொங் விக்கிவாசல்** | }<noinclude> |  
</noinclude>
# வி. கு. சுப்புராசு

**வி. கு. சுப்புராசு** *(V.K. Subburaj)* தமிழ்நாட்டரசின் சுகாதாரத் துறையின் முதன்மைச் செயலாளர் ஆவார்.  
இவரது சொந்த ஊர் மதுரை மாவட்டத்தில் உள்ள நாட்டாபட்டி எனும் ஒரு சிற்றூர் ஆகும். இவரது தந்தை குமாரசாமி அய்யா தன் மகன்கள் நன்றாக படிக்க வேண்டும் என எண்ணி திருமங்கலத்தில் உள்ள பி.கே.என். ஆண்கள் மேல்நிலைப்பள்ளியில் ஒரு உணவு விடுதியில் தங்கிப் படிக்கும் படி ஏற்பாடு செய்தார். படிப்பில் நன்மாணாக்கராய்த் திகழ்ந்த சுப்புராசு வேளாண்மைப் படிப்பில் பட்டப் படிப்பு முடித்து இந்திய ஆட்சிப் பணித் தேர்வில் தேர்வானார்.  
சுரா புத்தக வெளியீட்டாளர்கள் எனும் பெயரில் மலிவு விலையில் பள்ளி மாணவர்கள், போட்டித் தேர்வு எழுதுவோர் ஆகியோருக்குத் தேவையான புத்தகங்களை வெளியிட்டும் வருகிறார்.
# ஹென்றி மொங்க்-மேசன் மூர்

**சேர் ஹென்றி மொங்க்-மேசன் மூர்** (*Sir Henry Monck-Mason Moore*, 1887–1964) என்பவர் சியேரா லியோனி, கென்யா, இலங்கை ஆகிய நாடுகளின் பிரித்தானிய ஆளுநராகப் பணியாற்றியவர்.  
ஹென்றி மூரின் தந்தை வண. எட்வார்ட் வில்லியம் மூர் என்பவர். விம்பிள்டன் கிங்ஸ் கல்லூரி, கேம்பிரிட்ஜ் ஜீசசு கல்லூரியிலும் கல்வி கற்று 1909 ஆம் ஆண்டில் வெளியேறினார். இரண்டாம் உலகப் போரின் போது கிரேக்கத்தின் சலோனிக்கா என்ற இடத்தில் லெப்டினண்ட் ஆகப் பணியாற்றினார்.  
1934 முதல் 1937 வரை சியேரா லியோனியில் பிரித்தானிய ஆளுநராகப் பணியாற்றிய பின்னர், 1940 ஆண்டு வரை லண்டனில் அரசுப் பணிகளில் இணைந்து பணியாற்றினார். பின்னர் 1940 முதல் 1944 வரை கென்யாவின் ஆளுநராகவும், 1948 வரை இலங்கையின் ஆளுநராகவும் பணியாற்றினார்.
# ம. சின்னசுவாமி அரங்கம்

**ம. சின்னசுவாமி அரங்கம்** (*M. Chinnaswamy Stadium*) அல்லது **கர்நாடக மாநிலத் துடுப்பாட்ட வாரிய விளையாட்டரங்கு** (*Karnataka State Cricket Association Stadium*) என்பது கர்நாடகாவின் பெங்களூரில் அமைந்துள்ள ஒரு துடுப்பாட்ட அரங்கமாகும். அழகிய கப்பன் பார்க், குயின்ஸ் ரோடு, கப்பன் மற்றும் அப்டவுன் எம்ஜி ரோடு ஆகியவற்றால் சூழப்பட்டுள்ள இவ்வரங்கம், ஐந்து-பத்தாண்டுகள் பழமையானதாகும். பெங்களூர் நகரின் மையத்தில் அமைந்துள்ள இவ்வரங்கம், 40,000 பேர் அமரக்கூடிய வசதியைக் கொண்டுள்ளது, வழக்கமாக தேர்வுப் போட்டிகள், ஒரு நாள் சர்வதேசப் போட்டிகள் (ODI), இருபது20 சர்வதேசப் போட்டிகள் (T20i) மற்றும் பிற முதல்தர கிரிக்கெட் போட்டிகள் மற்றும் இசை மற்றும் கலாச்சார நிகழ்வுகள் ஆகியவற்றை நடத்துகிறது. இந்த மைதானம் கர்நாடக மாநில கிரிக்கெட் அணி மற்றும் இந்தியன் பிரீமியர் லீக் உரிமைக்குழுவான ராயல் சேலஞ்சர்ஸ் பெங்களூர் ஆகிய அணிகளின் உள்ளக அரங்கமாகும். இது கர்நாடக அரசுக்கு சொந்தமானது மற்றும் கர்நாடக மாநில கிரிக்கெட் சங்கத்திற்கு (KSCA) 100 ஆண்டுகளுக்கு குத்தகைக்கு விடப்பட்டுள்ளது.  
முன்பு கர்நாடக மாநில கிரிக்கெட் அசோசியேஷன் ஸ்டேடியம் என்று அழைக்கப்பட்டது, இது பின்னர் மாண்டியாவைச் சேர்ந்த வழக்கறிஞரும் மைசூர் மாநில கிரிக்கெட் சங்கத்தின் நிறுவன உறுப்பினருமான மங்கலம் சின்னசாமியின் நினைவாக மறுபெயரிடப்பட்டது. அவர் நான்கு-பத்தாண்டுகளாக KSCA இல் பணியாற்றினார் மற்றும் 1977-1980 வரை இந்திய கிரிக்கெட் கட்டுப்பாட்டு வாரியத்தின் (BCCI) தலைவராகவும் இருந்தார்.  
சோலார் பேனல்களைப் பயன்படுத்தி அரங்கத்தை இயக்குவதற்குத் தேவையான மின்சாரத்தில் பெரும்பகுதியை உற்பத்தி செய்யும் உலகின் முதல் துடுபாப்ட்ட அரங்கம் இதுவாகும். KSCA இன் "Go Green" முன்முயற்சியின்படி சோலார் பேனல்கள் கொள்முதல் செய்யப்பட்டன.
# விதர்பா துடுப்பாட்ட வாரிய அரங்கம்

புதிய விசிஏ ஸ்டேடியம் என அழைக்கப்படும் விதர்பா துடுப்பாட்ட வாரிய அரங்கம் அல்லது விதர்பா கிரிக்கெட் அசோசியேசன் ஸ்டேடியம் நாக்பூரில் பழைய விதர்பா கிரிக்கெட் அசோசியேசன் மைதானம் பதிலாக கட்டப்பட்ட ஒரு டெஸ்ட் கிரிக்கெட் மைதானம் ஆகும்.
புதிய விதர்பா கிரிக்கெட் அசோசியேசன் ஸ்டேடியம் , சர்வதேச கிரிக்கெட் கவுன்சிலால் பாராட்டப்பட்டுள்ளது.
# பஞ்சாப் துடுப்பாட்ட வாரியம் ஐ. எஸ். பிந்த்ரா அரங்கம்

**பஞ்சாப் துடுப்பாட்ட வாரியம் ஐ. எஸ். பிந்த்ரா அரங்கம்** (*Punjab Cricket Association IS Bindra Stadium*) என்பது சண்டிகரின் மொகாலியில் அமைந்துள்ள துடுப்பாட்ட அரங்கமாகும். இது மொகாலி அரங்கம் என்று பரவலாகக் குறிப்பிடப்படுகிறது. இது பஞ்சாப் துடுப்பாட்ட அணி, கிங்ஸ் லெவன் பஞ்சாப் ஆகிய இரு அணிகளுக்கும் உள்ளக அரங்கமாக விளங்குகிறது.
# பஞ்சாப் துடுப்பாட்ட வாரியம் ஐ. எஸ். பிந்த்ரா அரங்கம்

## உலகக்கிண்ணப் போட்டிகள்

### 2011 துடுப்பாட்ட உலகக்கிண்ணம்

---
# பஞ்சாப் துடுப்பாட்ட வாரியம் ஐ. எஸ். பிந்த்ரா அரங்கம்

## உலகக்கிண்ணப் போட்டிகள்

### 2016 உலக இருபது20

---  
---
# விக்கிப்பீடியா:உங்களுக்குத் தெரியுமா/ஜனவரி 11, 2011

- **டார்வினின் புடைப்பு** என்றழைக்கப்படும் காதுப் புடைப்பு (படம்) உலக மக்கள் தொகையில் பத்து சதவிகிதத்தினருக்கு மட்டுமே இயற்கையாக அமைந்துள்ளது.
- சவ்வரிசி மரத்தின் தண்டுகளின் நடுப்பகுதியில் சேமிக்கப்படும் மாப்பொருளிலிருந்து **சவ்வரிசி** தயாரிக்கப்படுகின்றது.
- 2008ம் ஆண்டு வெளியான காதலில் விழுந்தேன் தமிழ்த் திரைப்படத்தில் இடம்பெற்ற **நாக்கு முக்கா** என்ற புகழ்பெற்ற கானாப்பாடலைப் பாடியவர் மதுரை சின்னப்பொண்ணு.
- இந்தியாவின் நக்சல்பாரி இயக்கத்தினை முன்னெடுத்துச் சென்ற தலைவர்களில் ஒருவரான **கானு சன்யால்** பல நேரங்களில் பொதுமேடைகளில் தனக்கு சீன அரசிடமிருந்து உதவி கிடைப்பதாக அறிவித்துள்ளார்.
- தமிழ்த்தாய் வாழ்த்துப் பாடலை எழுதிய **”மனோன்மணீயம்” சுந்தரம் பிள்ளை** கேரளாவில் பிறந்தவர். அது மட்டுமின்றி இவருடைய மகன் நடராசப்பிள்ளை பின்னாளில் கேரள அரசில் அமைச்சராகவும் இருந்தார்.
# சூரியக் குடும்பத்தின் தோற்றமும் பரிணாம வளர்ச்சியும்

## பிந்தைய பரிணாம வளர்ச்சி

கோள்கள் முதன்முதலில் அவற்றின் தற்போதைய கோளப்பாதையில் அல்லது அதன் அருகில் தோன்றியதாகக் கருதப்படுகிறது. எனினும் இந்தக் கண்ணோட்டம் 20 ஆம் நூற்றாண்டுகளின் இறுதிகள் மற்றும் 21 ஆம் நூற்றாண்டுகளின் ஆரம்பக்கட்டங்களில் முக்கியமான மாற்றங்களுக்கு உள்ளானது. சூரியக் குடும்பம் அதன் தொடக்கநிலை தோற்றத்திற்குப் பின்னர் மிகவும் வேறுபட்டிருந்ததாகத் தற்போது நம்பப்படுகிறது: பல்வேறு பருப்பொருட்கள் குறைந்தது புதன் அளவுக்கு மிகப்பெரிய பருப்பொடருகள் சூரியக் குடும்பத்தின் உட்பகுதியில் நிலைகொண்டிருந்தன, வெளிப்புற சூரியக் குடும்பம் இப்போது இருப்பதை விட இன்னும் கூடுதல் நெருக்கமாக இருந்தது, மற்றும் குய்பெர் பெல்ட் சூரியனுக்கு இன்னும் சற்று அருகில் இருந்தது.
# சூரியக் குடும்பத்தின் தோற்றமும் பரிணாம வளர்ச்சியும்

## பிந்தைய பரிணாம வளர்ச்சி

### புவிக்குரிய கோள்கள்

கோள்கள் உருவாக்க சகாப்தத்தின் இறுதியில் உட்புற சூரியக் குடும்பம் 50–100 நிலவு முதல் செவ்வாய் வரையிலான அளவுடைய கோள் உயிர்கருக்களால் நிரம்பியிருந்தது. இந்தக் கோள்கள் மேலும் மோதிக்கொண்டும் இணைந்துகொண்டும் இருந்ததால் மட்டுமே மேலும் வளர்ச்சி சாத்தியமாக இருந்தது, இது 100&nbsp;மில்லியன் ஆண்டுகளுக்கும் குறைவான் நேரத்தில் ஏற்பட்டது. இந்தப் பருப்பொருட்கள் ஒன்றுடன் மற்றொன்று ஈர்ப்பு முறையில் இடையீடு செய்திருக்கலாம், அவை ஒன்று மற்றொன்றின் கோளப்பாதையை வலிந்திழுத்து மோதி இணைந்து நாம் இன்று அறியும் வடிவத்தை அடையும் வரையில் அந்த நான்கு புவிக்குரிய கோள்களும் பெரிதாக வளர்ச்சிபெற்றிருககும்.  
மோதுவதற்கு மிகவும் இயல்புக்கு மாறான நிலையில் இருந்திருக்கவேண்டிய புரோடோ-டெரஸ்டிரியல் கோள்களின் தொடக்க கோளப்பாதைகள், இன்று புவிக்குரிய கோள்கள் கொண்டிருக்கும் குறிப்பிடத்தக்க நிலையான மற்றும் கிட்டத்தட்ட வட்ட கோளப்பாதைகளை எவ்வாறு ஏற்படுத்தியிருக்க முடியும் என்பதுதான் இந்த வகைமாதிரியில் தீர்க்கப்படாத ஒரு விஷயமாக இருக்கிறது.
# சூரியக் குடும்பத்தின் தோற்றமும் பரிணாம வளர்ச்சியும்

## துணைக் கோள்கள்

பெரும்பாலான கோள்கள் மற்றும் பல இதர சூரியக் குடும்ப கோள்களைச் சுற்றிலும் துணைக் கோள்கள் நிலைத்திருக்க ஆரம்பித்துள்ளன. இந்த இயற்கையான துணைக்கோள்கள் பின்வரும் மூன்று இயங்குமுறைகளில் ஏதாவது ஒன்றிலிருந்து தோன்றியிருக்கலாம்:
- ஒரு வெளிச்சுற்று கோள் வட்டுவிலிருந்து கூட்டு உருவாக்கம் (வாயு இராட்சதங்களின் நிலைமைகளில் மட்டும்);
- மோதல் கற்கூளங்களிலிருந்து உருவாதல் (மேலோட்டமான கோணத்தில் போதியளவு பெரும் மோதலிலிருந்து); மற்றும்
- கடந்துசெல்லும் பருப்பொருளைக் கைப்பற்றல்.  
வியாழன் மற்றும் சனி ஐஓ, இயூரோபா, கேனிமீடெ மற்றும் டைட்டான் போன்ற பல பெரும் துணைக் கோள்களைக் கொண்டிருக்கின்றன, சூரியனைச் சுற்றியிருக்கும் வட்டுவிலிருந்து கோள்கள் எவ்வாறு உருவானதோ கிட்டத்தட்ட அதே வழிமுறையில் ஒவ்வொரு இராட்சத கோளைச் சுற்றிலும் இருக்கும் வட்டுவிலிருந்து இவையும் தோன்றியிருக்கலாம். இந்த தோற்றமானது துணைக் கோள்களின் பெரிய அளவுகள் மற்றும் கோள்களின் நெருங்கியத்தன்மையால் குறிப்பிடப்படுகிறது. கைப்பற்றுவதன் மூலம் இந்த இயற்பண்புகள் நிறைவேற்றுவது சாத்தியமில்லை, அதே நேரத்தில் முதன்மையானவைகளின் வாயுத் தன்மை, மோதலினால் ஏற்பட்ட கூளங்களிலிருந்து தோற்றத்தை உண்டுபண்ணுவது மற்றொரு சாத்தியமற்றதாகச் செய்கிறது. வாயு இராட்சதங்களின் வெளிப்புற துணைக்கோள்கள் சிறிதாக இருக்கும் போக்கினைக் கொண்டிருக்கின்றன மேலும் தன்னிச்சையான அமைவுக்கோணத்துடன் இயல்புநிலை மாறிய கோளப்பாதையைக் கொண்டிருக்கின்றன. கைப்பற்றப்பட்ட கோள்களிடம் எதிர்பார்க்கக்கூடிய பண்புகள் இவைதான். பெரும்பாலான அத்தகைய துணைக்கோள்கள் அவற்றின் முதன்மைக் கோள்களின் சுழற்சிக்கு எதிர் திசையில் வட்டமிடும். மிகப்பெரிய ஒழுங்கற்ற நிலவாக இருப்பது, நெப்டியூனின் சிறுகோளான டிரைடான், இது ஒரு கைப்பற்றப்பட்ட குய்பெர் மண்டல பருப்பொருள் என நம்பப்படுகிறது.
பூமியின் நிலவு ஒரு தனித்த, பெரும் சரிவான மோதலின் விளைவால் உருவானதாக நம்பப்படுகிறது.
மோதக்கூடிய பருப்பொருள் செவ்வாயுடன் ஒப்பிடக்கூடியதான திரளைக் கொண்டிருந்திருக்கலாம், மேலும் இந்த மோதல் இராட்சத மோதல்கள் காலத்தின் இறுதியின் நெருக்கத்தில் ஏற்பட்டிருக்கக்கூடும். இந்த மோதல் சில தாக்கக்கூடியவற்றின் மூடகத்தைக் கோளப்பாதையில் தள்ளியது, பின்னர் அவை சிறுகோளுடன் ஒன்றிணைந்துவிடுகின்றன. பூமி உருவாக்கத்தில் ஒன்றிணைந்தவைகளின் தொடரில் இந்த மோதல்தான் இறுதியானதாக இருந்திருக்கலாம்.
செவ்வாய்-அளவுடைய பருப்பொருள், நிலையான பூமி-சூரியன் லெகிராஞ்சிய சுற்றுதளப்புள்ளிகளில் ஒன்றில் உருவாகியிருக்கலாம் என்றும் ( அல்லது யாதேனுமொன்று) பின்னர் தன் நிலையை விட்டு திசைமாறி இருக்கலாம் என்று மேலும் கருதப்பட்டிருக்கிறது. புளூட்டோவின் நிலவான சாரோன் கூட ஒரு மிகப் பெரும் மோதல் மூலம் உருவாகியிருக்கலாம்; புளூட்டோ-சாரோன் மற்றும் பூமி-நிலவு அமைப்புகள் ஆகிய இரண்டு மட்டும்தான் சூரியக் குடும்பத்தில் இருக்கும் சிறுகோள்களின் திரள்கள் பெரும் கோள்களைக் காட்டிலும் குறைந்தது 1% த்தைக் கொண்டிருக்கின்றன.
# சூரியக் குடும்பத்தின் தோற்றமும் பரிணாம வளர்ச்சியும்

## எதிர்காலம்

சூரியன் தன்னுடைய உள்மையப் பகுதியில் கொண்டிருக்கும் எல்லா ஹைட்ரஜன் எரிபொருளையும் ஹீலியமாக உருக்கிவிடும் வரையில் நாம் இப்போது அறிந்திருக்கும் சூரியக் குடும்பம் எந்தவித கடுமையான மாற்றத்துக்கும் உள்ளாகாது என்று வானியல் வல்லுநர்கள் மதிப்பிட்டுள்ளனர், இது ஹெர்ட்ஜ்ஸ்ப்ரங்-ரஸ்ஸெல் வரைபடத்தின் முக்கிய தொடர்வரிசையிலிருந்து தன்னுடைய பரிணாம வளர்ச்சியைத் தொடங்கி அதன் சிவப்புப் பெருங்கோள் கட்டம் வரையில் நீடிக்கிறது. அவ்வாறு இருந்தாலும், சூரியக் குடும்பம் தொடர்ந்து அது வரையில் பரிணாம மாற்றத்தைத் தொடர்ந்து மேற்கொண்டிருக்கும்.
# சூரியக் குடும்பத்தின் தோற்றமும் பரிணாம வளர்ச்சியும்

## எதிர்காலம்

### நீண்ட கால நிலைப்பு

கோள்களின் கோளப்பாதைகள் நீண்ட கால மாறுபாட்டுக்கு வெளிப்படுவதால் சூரியக் குடும்பம் பெருங்குழப்பமாக இருக்கிறது. இந்தக் குழப்பத்தின் ஒரு குறிப்பிடும்படியான எடுத்துக்காட்டாக இருப்பது நெப்டியூன்-புளூட்டோ அமைப்பு, இது 3:2 விகித கோளப்பாதை ஒத்ததிர்வில் அமைந்திருக்கிறது. இந்த ஒத்ததிர்வே தொடர்ந்து நிலையாக இருந்தபோதிலும், எதிர்காலத்தில் 10–20&nbsp;மில்லியன் ஆண்டுகளுக்கு மேல் (லையாபுனோவ் நேரம்) புளூட்டோவின் நிலையை எவ்வளவு துல்லியமாகவும் கணிக்க இயலாததாக ஆக்குகிறது. மற்றொரு எடுத்துக்காட்டாக இருப்பது பூமியின் ஊடச்சு சரிவு இது, நிலவுடன் (கீழே பார்க்கவும்) கொள்ளும் பொங்கித் தாழ்தல் இடையீடுகளால் பூமியின் மறைப்புக்குள்ளாகவே ஏற்படும் உராய்வுகள் காரணமாக உண்டானது, இப்போதிருந்து 1.5 முதல் 4.5 பில்லியன் ஆண்டுகளுக்கிடையில் ஏதோவொரு கட்டத்தில் கணிக்கமுடியாததாகிவிடும்.  
வெளிப்புற கோள்களின் கோளப்பாதைகள் நீண்ட நேரஅளவுகளில் குழப்பமுடையவைகளாக இருக்கின்றன, இவ்வாறாக அவை 2–230&nbsp;மில்லியன் ஆண்டு பரப்பெல்லையில் ஒரு லையாபுனோவ் நேரத்தைக் கொண்டிருக்கின்றன.
எல்லா நிலைமைகளிலும் இதற்கான பொருள் என்னவென்றால், தன்னுடைய கோளப்பாதையில் எந்தக் கோளின் நிலையும் எந்தவித நிச்சயத்தன்மையுடனும் கணிக்க முடியாததாகி விடும் என்பதாகும்,(உதாரணத்திற்கு, குளிர்காலம் மற்றும் கோடைக்காலத்தின் நேரங்கள் இதனால் நிச்சயமற்றதாக ஆகிவிடுகிறது), ஆனால் சில நிலைமைகளில் எதிர்பாராதவிதத்தில் கோளப்பாதைகள் தாமே மாற்றம் கொள்ளும். மையப்பிழற்சியில் ஏற்படும் மாற்றங்களுக்கேற்ப அத்தகைய குழப்பங்கள் இன்னும் திடமாக வெளிப்படுகிறது, இதில் சில கோள்களின் கோளப்பாதைகள் குறிப்பிடத்தக்க வகையில் ஏறக்குறைய நீள்வட்டமாக ஆகிவிடுகின்றன.  
இறுதியில் சூரியக் குடும்பம் நிலையானதாக இருந்து அடுத்த சில பில்லியன் ஆண்டுகளுக்கு எந்தவொரு கோளும் ஒன்றுடன் மற்றொன்று மோதிக் கொள்ளாமலும் அல்லது மண்டலத்திலிருந்து வெளியேற்றப்படாமலும் இருக்கும். அல்லது அதை வெள்ளி அல்லது பூமியுடன் ஒரு மோதும் பாதையில் அனுப்பிவிடும்.
# சூரியக் குடும்பத்தின் தோற்றமும் பரிணாம வளர்ச்சியும்

## அண்டத்துக்குரிய இடையீடுகள்

சூரியக் குடும்பம், பால் வெளி அண்டத்தின் ஊடாக தனியாக ஒரு வட்ட கோளப்பாதையில் அண்ட மையத்திலிருந்து தோராயமாக 30,000&nbsp;ஒளி ஆண்டுகளில் பயணம் செய்கிறது. அதன் வேகம் நொடிக்குச் சுமார் 220&nbsp;கி.மீ. ஆகும். அண்ட மையத்தைச் சுற்றி ஒரு முழு சுழற்சியை மேற்கொள்ள சூரியக் குடும்பத்திற்குத் தேவைப்படும் காலமான அண்டத்துக்குரிய ஆண்டு, 220–250 மில்லியன் ஆண்டு பரப்பெல்லையில் இருக்கிறது. அது தோற்றம் கொண்டதுமுதல் சூரியக் குடும்பம் குறைந்தது அத்தகைய 20 முழுச் சுழற்சிகளை முழுமைப்படுத்தியிருக்கிறது.  
அண்டம் ஊடாக சூரியக் குடும்பத்தின் பாதையை, பூமியின் படிமப் பதிவுகளில் கண்டுணரப்பட்ட திரள் அழிமானங்களின் பருவநிகழ்வின் ஒரு காரணியாக பல்வேறு அறிவியலாளர்கள் ஊகஞ்செய்துள்ளனர். அண்ட மையத்தைச் சுற்றிவரும்போது சூரியனால் செய்யப்படும் செங்குத்தான ஊசலாட்டங்கள் அதை அண்ட சமதளப்பரப்பின் ஊடாக ஒழுங்காய் சென்றுவர அனுமதிக்கிறது என ஒரு கருதுகோள் புனைகிறது. சூரியனின் கோளப்பாதை அதை அண்ட வட்டுக்கு வெளியே இட்டுச்செல்லும்போது அண்டத்துக்குரிய பொங்கித்தாழ்தல் தூண்டுதல் பலவீனமாக இருக்கிறது; அது அண்ட வட்டுக்குள் மீண்டும் நுழையும்போது, அது ஒவ்வொரு 20–25&nbsp;மில்லியன் ஆண்டுகளுக்கும் செய்வதுபோல், அது இன்னும் திடமான "வட்டு பொங்கித்தாழ்தல்"களின் தூண்டுதலின் கீழ் வருகிறது, கணிதம் சார்ந்த மாதிரிகளின் கூற்றுப்படி காரண எண் நான்கினால் சூரியக் குடும்பத்துக்குள் ஊர்ட் மேக வால்நட்சத்திரங்களின் பாய்மத்தை அதிகரிக்கச் செய்கிறது, இது பேரழிவுக்குரிய மோதலை பெருமளவு அதிகரிக்கச் செய்யும் வாய்ப்பினை ஏற்படுத்துகிறது.  
எனினும், சூரியன் தற்போது அண்ட சமதளப்பரப்பின் மிக அருகில் இருக்கிறது என்றும், அவ்வாறு இருந்தபோதிலும் இறுதியான பெரும் அழிவுக்கான நிகழ்வு 15 மில்லியன் ஆண்டுகளுக்கு முன்னர் நடைபெற்றதாகவும் மற்றவர்கள் வாதிடுகின்றனர். அதனால் சூரியனின் செங்குத்தான நிலை மட்டுமே அத்தகைய காலத்துக்குரிய அழிவுகளை விளக்கமுடியாது, மேலும் அதற்குப் பதிலாக அண்டத்தின் திருகுச்சுருள் தாங்கிகளின் ஊடாக சூரியன் கடந்துசெல்லும்போது அந்த அழிவுகள் ஏற்படுகின்றன என்றும் கூறுகின்றனர். ஊர்ட் மேகங்களை உருச்சிதைக்கும் ஈர்ப்பைக் கொண்டிருக்கும் பெரும் எண்ணிக்கையிலான மூலக்கூறு மேகங்களுக்கு மட்டும் திருகுச்சுருள் தாங்கிகள் இருப்பிடமாக இல்லை அது ஒப்பீட்டளவில் குறைந்த காலங்களே வாழ்ந்து பின்னர் மூர்க்கத்தனமாக பெரும் வெடிப்பாக வெடித்துவிடும் ஒளிமிக்க நீலப் பெருங்கோள் விண்மீன்களின் உயர்ந்த செறிவுகளுக்கும் கூட இருப்பிடமாக இருக்கிறது.
# சூரியக் குடும்பத்தின் தோற்றமும் பரிணாம வளர்ச்சியும்

## அண்டத்துக்குரிய இடையீடுகள்

### அண்ட மோதல்கள் மற்றும் கோள் சீர்குலைவு

பேரண்டத்திலிருக்கும் பெரும்பான்மையான விண்மீன் திரள்கள் பால் வெளியை விட்டு விலகிச் சென்றுகொண்டிருந்தபோதிலும், நம்முடைய அண்டங்களின் ஓரிட விண்மீன் குழுத்தொகுப்புகளின் மிகப் பெரும் உறுப்பான ஆன்ரோமெடா அண்டம், விநாடிக்கு சுமார் 120&nbsp;கி.மீ. வேகத்தில் பால் வெளியை நோக்கிச் சென்றுகொண்டிருக்கிறது.  
சூரியக் குடும்பத்திலிருக்கும் கோள்களின் கோளப்பாதையை இந்த மோதல்கள் சீர்குலைக்கும் என்பது பொதுவாக ஒரு தவறான எண்ணமாக இருக்கிறது. கடந்து செல்லும் விண்மீன்களின் ஈர்ப்பு கோள்களை மீனிடைவெளியில் பிரித்துவிடும் என்பது உண்மையாக இருந்தபோதிலும், விண்மீன்களுக்கிடையிலான இடைவெளிகள் மிகப் பெரியதாக இருக்கிறது அதனால் பால் வெளி-ஆன்ரோமெடாவுக்கு இடையிலான மோதல்களினால் எந்தவொரு தனிப்பட்ட விண்மீன் மண்டலத்துக்கும் சீர்க்குலைவு ஏற்படக்கூடிய சாத்தியக்கூறுகள் புறக்கணிக்கத்தக்கதாகும். ஒரு ஒட்டுமொத்த சூரியக் குடும்பமாக இந்நிகழ்வுகளால் அது பாதிப்புக்குள்ளாகலாம், ஆனால் சூரியன் மற்றும் கோள்கள் தொந்தரவுகளுக்கு உள்ளாகும் என்று எதிர்பார்க்கப்படவில்லை.  
எனினும், காலப்போக்கில் ஒரு விண்மீனுடனான எதிர்பாராத சந்திப்புக்கான ஒட்டுமொத்த நிகழ்தகவு அதிகரிக்கிறது, மேலும் கோள்களின் சீர்குலைவு தவிர்க்கமுடியாததாக ஆகி விடுகிறது. பேரண்டத்தின் இறுதி முடிவுக்கான பெரும் அண்டக்குழைவு அல்லது பெரும் அண்டப்பிளவு காட்சிகள் ஏற்படாது என்ற அனுமானத்தில், ஒரு குவாட்ரில்லியன் (10<sup>15</sup>) ஆண்டுகளுக்குள் கடந்து செல்லும் விண்மீன்களின் ஈர்ப்பானது இறந்துவிட்ட சூரியனின் மீதமுள்ள கோள்களை அதனிடமிருந்து முழுவதுமாக கிழித்தெறிந்திருக்கும் என்று கணிப்பீடுகள் அறிவுறுத்துகின்றன. இந்த இடம்தான் சூரியக் குடும்பத்தின் முடிவைக் குறிக்கிறது. சூரியன் மற்றும் கோள்கள் பிழைத்துக்கொள்ளும் போதிலும், சூரியக் குடும்பம் எந்தவொரு அர்த்தமுள்ள பொருளிலும் தன் இருப்பை இல்லாததாக ஆக்கிவிடும்.
# சூரியக் குடும்பத்தின் தோற்றமும் பரிணாம வளர்ச்சியும்

## காலஅட்டவணை

சூரியக் குடும்பத்தின் தோற்றத்துக்கான காலப் பகுதி கதிரியக்கக்கால அளவைப் பயன்படுத்தி முடிவுசெய்யப்பட்டது. அறிவியலாளர்கள் சூரியக் குடும்பத்தின் வயதை சுமார் 4.6&nbsp;பில்லியன் ஆண்டுகள் எனக் கணித்துள்ளனர். பூமியில் இருக்கும் அறியப்பட்ட மிகப்பழமையான கனிம தானியங்கள் தோராயமாக 4.4&nbsp;பில்லியன் ஆண்டுகளுக்கு முந்தியவை. இத்தனை பழைய பாறைகள் மிக அரிதானவை, ஏனெனில் பூமியின் மேற்புரப்பு அரித்தழிப்பு, எரிமலைகள் மற்றும் தட்டுப்புவிப் பொறைக் கட்டமைப்பு ஆகியவற்றால் தொடர்ந்து வடிவமாற்றம் செய்யப்படுகிறது. சூரியக் குடும்பத்தின் வயதை மதிப்பிடுவதற்கு அறிவியலாளர்கள் விண்கற்களைப் பயன்படுத்துகிறார்கள், இவை சூரிய வான்புகையுருவின் ஆரம்ப கால திரவமாக்கலின் போது உருவானது. பெரும்பாலும் எல்லா விண்கற்களும் (கான்யான் டையாப்லோ விண்கற்கள் பார்க்கவும்) 4.6&nbsp;பில்லியன் ஆண்டு வயதானவையாக இருக்கிறது, இது சூரியக் குடும்பமும் குறைந்தது இத்தனை ஆண்டு பழமையுடையதாக இருக்கும் என பரிந்துரைக்கிறது.  
இதர விண்மீன்களைச் சுற்றிலுமிருக்கும் வட்டுகளின் மீதான ஆய்வுகளும் கூட சூரியக் குடும்ப உருவாக்கத்தின் காலப் பகுதியை ஏற்படுத்துவதற்கு மிகவும் உதவியாக இருந்திருக்கிறது. ஒன்று முதல் மூன்று மில்லியன் ஆண்டுகளுக்கு இடையில் பழமைவாய்ந்த விண்மீன்கள் வாயுக்கள் நிறைந்த வட்டுகளைக் கொண்டிருக்கின்றன, ஆனால் 10 மில்லியன் ஆண்டுகளுக்கும் பழமையான விண்மீன்களைச் சுற்றி இருக்கும் வட்டுகளில் வாயுக்கள் இல்லாத அல்லது குறைந்த வாயுக்களைக் கொண்டிருக்கின்றன இது அவற்றுக்கிடையே இருக்கும் வாயுக்கள் நிறைந்த இராட்சத கோள்கள் உருவாகாமல் நிறுத்தப்பட்டிருப்பதையே தெரிவிக்கிறது.
|-
|-bgcolor=#FFFFFF
|சூரியக் குடும்பம் தோற்றம் கொள்வதற்கு 50 மில்லியன் ஆண்டுகளுக்கு முன்னர்
|சூரியக் குடும்பம் ஒரு ஓரியன் நெபுலா-போன்ற விண்மீன்-உருவாக்கும் பகுதியில் உருவாகியிருந்தால், மிகப் பெரும் விண்மீன்கள் தோற்றம் கொள்கின்றன, தங்கள் வாழ்வை வாழ்ந்து பெரு வெடுப்புகளில் வெடிக்கும். *மூலாதார மீஒளிர் நட்சத்திரம்* எனப்படும் ஒரு குறிப்பிட்ட மீஒளிர் நட்சத்திரம், சூரியக் குடும்பம் உருவாக்கத்திற்குத் தூண்டுதலாக இருக்கக்கூடும்.
|-bgcolor=#E0FFFF
! rowspan=4 | சூரியனின் உருவாக்கம்
| **0** –100,000 ஆண்டுகள்
| முன்-சூரிய நெபுலா தோற்றம் கொண்டு நொறுங்கத் தொடங்குகிறது. சூரியன் உருவாகத் தொடங்குகிறது. கடந்துசெல்லும் விண்மீன்களின் ஈர்ப்பு கோள்களை அதன் கோளப்பாதைகளிலிருந்து பிரித்துவிடுகிறது. சூரியக் குடும்பம் இல்லாமல் போகிறது.
|}
# சூரியக் குடும்பத்தின் தோற்றமும் பரிணாம வளர்ச்சியும்

## மேலும் பார்க்கவும்

- புவியின் வரலாறு
- பூமியின் வயது
- பொங்கித்தாழ்தல் முடக்கம்
# சிலை

யில் உள்ள திருவள்ளுவர் சிலை]]
**சிலை** (*statue*) என்பது ஒரு நபரையோ, பொருளையோ அல்லது ஒரு செயலையோ அதன் உருவத்தை நினைவில் வைப்பதற்காக உருவாக்கப்படும் மாதிரி ஆகும்.
# சிலை

## தத்ரூப சிற்ப விலங்குகள்

தத்ரூப சிற்ப விலங்குகள் (*Life-sized sculptures of exotic animals*) என்பன ஒரு விலங்கின் தோற்ற உருவத்தின் அதே அளவிலும், அதே நிறத்திலும் (காண்போரை உண்மை விலங்குகளா என சந்தேகிக்கும் வண்ணம்) உயிருள்ள விலங்குகள் போன்றே உருவாக்கப்படும் சிற்பங்களாகும். இவ்வாறான தத்ரூப சிற்ப விலங்குகளை உருவாக்கி காட்சிப்படுத்தப்பட்டிருக்கும் இடங்கள் உலகில் பல உள்ளன.  
அவற்றில் ஹொங்கொங்கில் நோவாவின் பேழை உருவாக்கப்பட்டிருக்கும் இடம் முதன்மையான இடங்களில் ஒன்றாகும்.
# வெர்ரியர் முகடு சண்டை

**வெர்ரியர் முகடு சண்டை** (*Battle of Verrières Ridge*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு சண்டை. இது ஓவர்லார்ட் நடவடிக்கையின் ஒரு பகுதியாகும். நாசி ஜெர்மனியின் ஆக்கிரமிப்பில் இருந்த பிரான்சின் கான் நகரைக் கைப்பற்ற நேச நாட்டுப் படைகள் மேற்கொண்ட முயற்சியின் ஒரு பகுதியாக இந்நடவடிக்கை நடைபெற்றது.  
ஜூன் -ஜூலை, 1944ல் கான் நகரைக் கைப்பற்ற நேச நாட்டுப் படைகள் மேற்கொண்ட தொடர் முயற்சிகளில் இறுதி கட்டத்தில் நடைபெற்றது வெர்ரியர் முகடு சண்டை. இது அட்லாண்டிக் நடவடிக்கை (ஜூலை 18 -21) மற்றும் சுபிரிங் நடவடிக்கை (ஜூலை 25-27) என்ற இரு போர் நடவடிக்கைகளின் பகுதியாகக் கருதப்படுகிறது. ஜூலை இறுதியில் கான் நகரின் பெரும் பகுதி நேச நாட்டுப் படைகளின் வசமாகியிருந்தது. எஞ்சியிருந்த ஜெர்மானியப் படைப்பிரிவுகள் கானிலிருந்து மெதுவாகப் பின்வாங்கிச் சென்றன. அவற்றைப் பின் தொடர்ந்த பிரிட்டானிய மற்றும் கனடியப் படைகள் அடுத்து வெர்ரியர் முகட்டை கைப்பற்ற முயன்றன. கானிலிருந்து ஃபலாய் செல்லும் வழியிலிருந்த இந்த முகட்டை ஜெர்மானியப் படைகள் வெகுவாக பலப்படுத்தியிருந்தன. ஆறு நாட்கள் நேசநாட்டுப் படைகள் இந்த முகட்டைக் கைப்பற்ற கடும் முயற்சி செய்தன. ஆனால் அவர்களின் தொடர் தாக்குதலை, ஜெர்மானியப் படைகளின் பாதுகாப்பு போர் முறைமையும் (defensive war doctrine), ஜெர்மானிய கவச டிவிசன்களை எதிர்த்தாக்குதல்களும் முறியடித்து விட்டன.  
இத்தாக்குதலில் நேசநாட்டுப் படைகளுக்குப் பெரும் இழப்புகள் ஏற்பட்டன. குறிப்பாக 1வது கனடிய ஆர்மிக்கு உட்பட்ட படைப்பிரிவுகளில் டியப் திடீர்த்தாக்குதலுக்குப் பிறகு ஒரே நாளில் அதிக அளவு இழப்பு ஏற்பட்டது இத்தாக்குதலில் தான். இதில் ஜெர்மானியப் படைகளுக்குப் பெரும் இழப்புகள் ஏற்பட்டாலும் மேல்நிலை உத்தியளவில் இத்தாக்குதல் தேவையற்றது எனபதால் இந்நாள் வரை இது சர்ச்சைக்குரியதாக உள்ளது. வெர்ரியர் முகட்டைக் கைப்பற்ற முடியவில்லையென்றாலும், அதே நேரத்தில் அமெரிக்கப் படைகள் தொடங்கிய கோப்ரா நடவடிக்கையைத் தடுக்க, இம்முகட்டில் நிறுத்தப்பட்டிருந்த கவச டிவிசன்களை அமெரிக்க முன்னேற்றத்தைத் தடுக்க அனுப்ப வேண்டிய நிலைக்கு ஜெர்மானியத் தளபதிகள் தள்ளப்பட்டனர். இதனால் வெர்ரியர் முகட்டில் பலவீனமடைந்த ஜெர்மானிய நிலைகளை ஆகஸ்ட் 8ம் தேதி நடந்த டோட்டலைஸ் நடவடிக்கையில் நேச நாட்டுப் படைகள் எளிதில் கைப்பற்றி விட்டன.
# லே மெஸ்னில்-பேட்ரி சண்டை

** லே மெஸ்னில்-பேட்ரி சண்டை** (*Battle of Le Mesnil-Patry*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு சண்டை. இது ஓவர்லார்ட் நடவடிக்கையின் ஒரு பகுதியாகும். நாசி ஜெர்மனியின் ஆக்கிரமிப்பில் இருந்த பிரான்சின் கான் நகரைத் கைப்பற்ற நேச நாட்டுப் படைகள் மேற்கொண்ட முயற்சியின் ஒரு பகுதியாக இந்நடவடிக்கை நடைபெற்றது.  
பிரான்சு மீதான நேச நாட்டுக் கடல்வழிப் படையெடுப்பு ஜூன் 6, 1944ம் தேதி துவங்கியது. இப்படையெடுப்பின் உடனடி நோக்கங்களில் ஒன்று கான் நகரைக் கைப்பற்றுதல். ஆனால் ஜூன் மாதம் முழுவதும் பல முறை முயன்றும் அந்நகரை நேச நாட்டுப் படைகளால் கைப்பற்ற முடியவில்லை. இச்சண்டைத் தொடரின் ஒரு பகுதியே லே மெஸ்னில்-பேட்ரி சண்டை. ஜூன் 11ம் தேதி கனடியப் படைகள் கான் நகர் அருகே உள்ள லே மெஸ்னில்-பேட்ரி ஊரைத் தாக்கிக் கைப்பற்ற முயன்றன. இத்தாக்குதலில் அரசியின் சொந்த சுடுகலன் ரெஜிமண்ட் மற்றும் 1வது ஃகுஸ்சார்கள் ரெஜிமண்ட் ஆகியவை பங்கேற்றன. லே மெஸ்னில்-பேட்ரி நகரை ஜெர்மானிய 12வது எஸ். எஸ் டிவிசன் பாதுகாத்து வந்தது. பலமான பாதுகாவல் நிலைகளின் மீதான கனடியத் தாக்குதல் முறியடிக்கப்பட்டு இச்சண்டை ஜெர்மானியப் படைகளுக்கு வெற்றியில் முடிவடைந்தது.
# வில்லெர்ஸ்-போக்காஜ் சண்டை

** வில்லெர்ஸ்-போக்காஜ் சண்டை** (*Battle of Villers-Bocage*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு சண்டை. இது ஓவர்லார்ட் நடவடிக்கையின் ஒரு பகுதியாகும். நாசி ஜெர்மனியின் ஆக்கிரமிப்பில் இருந்த பிரான்சின் கான் நகரைத் கைப்பற்ற நேச நாட்டுப் படைகள் மேற்கொண்ட முயற்சியின் ஒரு பகுதியாக இந்நடவடிக்கை நடைபெற்றது.  
பிரான்சு மீதான நேச நாட்டுக் கடல்வழிப் படையெடுப்பு ஜூன் 6, 1944ம் தேதி துவங்கியது. இப்படையெடுப்பின் உடனடி நோக்கங்களில் ஒன்று கான் நகரைக் கைப்பற்றுதல். ஆனால் ஜூன் மாதம் முழுவதும் பல முறை முயன்றும் அந்நகரை நேச நாட்டுப் படைகளால் கைப்பற்ற முடியவில்லை. இச்சண்டைத் தொடரின் ஒரு பகுதியே வில்லெர்ஸ்-போக்காஜ் சண்டை. கான் சண்டையின் போக்கில் கான் நகருக்கு மேற்கே ஜெர்மானிய பாதுகாவல் நிலைகளில் வில்லெர்ஸ்-போகாஜ் நகர் அருகே ஒரு தற்காலிக பலவீனப் பகுதி உருவானது. இதனைப் பயன்படுத்தி அவ்விடத்தில் ஊடுருவித் தாக்க பிரிட்டானிய 7வது கவச டிவிசனின் 22வது கவச பிரிகெட் அனுப்பப்பட்டது. ஜூன் 13ம் தேதி வில்லெர்ஸ் போக்காஜ் நகரைச் சுற்றி வளைத்துக் கைப்பற்ற 22வது பிரிகேடின் டாங்குகள் முயன்றன. ஆனால் வில்லெர்ஸ்-போக்காஜில் நிறுத்தப்பட்டிருந்த 101வது எஸ். எஸ் கனரக கவச பட்டாலியன் பிரிட்டானிய டாங்குகளைப் பொறி வைத்து தாக்கியது. பதினைந்தே நிமிடங்களில் பல பிரிட்டானிய டாங்குகள் மற்றும் கவச வண்டிகள் தகர்க்கப்பட்டன. இதனால் பிரிட்டானிய முன்னேற்றம் தடைபட்டது. ஆறு மணி நேர சண்டைக்குப் பிறகு ஜெர்மானியத் துணைப்படைகள் வந்து சேரவே, பிரிட்டானியப் படைப்பிரிவின் தளபதி பின் வாங்க முடிவு செய்தார். வில்லெர்ஸ்-போக்காஜ் ஜெர்மானியர் வசமே இருந்தது. அடுத்த இரு மாதங்களில் கான் நகரைச் சுற்றி கடும் சண்டை நிகழ்ந்தாலும் இந்த நகரில் பெரிய பாதிப்பு எதுவும் ஏற்படவிலை. ஆகஸ்ட் 4ம் தேதி இந்நகரம் பெரிய மோதல் எதுவுமின்றி நேசநாட்டுப் படைகள் வசமானது.
# டார்வினின் புடைப்பு

**டார்வினின் புடைப்பு** *(Darwin's tubercle)* என்பது மனிதக் காதின் ஓரத்தில் மேலே உள்ள மூன்றில் ஒரு பகுதியும் கீழே உள்ள பகுதியும் சந்திக்கும் இடத்தில் காணப்படும் ஒரு சிறிய முடிச்சு அல்லது புடைப்பு ஆகும். இது உலக மக்கட்தொகையில் பத்தில் ஒருவருக்குக் காணப்படும் இயற்கையான ஒன்று ஆகும். இது மாந்தர், குரங்கு, பொனொபோ போன்ற முதனிகளின் பொதுவான மூதாதைய இனங்களில் இருந்து வந்த பண்பாகும். படிவளர்ச்சிக்கான சான்றாகவும் இதைப் பயன்படுத்தியுள்ளனர்.  
இது டார்வின் புடைப்பு என்று பொதுவாக அழைக்கப்பட்டாலும் டார்வினே இதற்கு ஊல்னரின் நுனி என்று தான் பெயரிட்டார். ஏனெனில் தாமசு ஊல்னர் எனும் ஆங்கிலச் சிற்பி தான் முதன் முதலில் இதைத் தனது சிற்பத்தில் பயன்படுத்தியதோடு இது பரிணாமச் சான்று எனும் கருதுகோளையும் உருவாக்கியவர் ஆவார்.
# டார்வினின் புடைப்பு

## வெளியிணைப்பு

-
# தமிழ்நாடு சட்டமன்ற மேலவைத் தொகுதிகள்

**தமிழ்நாடு சட்டமன்ற மேலவை** தமிழ்நாடு சட்டமன்றம் ஈரங்க அவையாக இருந்த காலகட்டத்தில் அதன் மேலவையாக இருந்தது. மாநிலச் சட்ட மேலவை வகையைச் சேர்ந்த இவ்வையின் உறுப்பினர்கள் நேரடி மற்றும் மறைமுகத் தேர்தல்கள் மூலமாகத் தேர்ந்தெடுக்கப்பட்டனர். மேலும் ஒரு சில உறுப்பினர்கள் தமிழ்நாட்டு ஆளுனரால் நியமிக்கப்பட்டனர். 1986ம் ஆண்டு கலைக்கப்பட்ட இந்த அவை, 2010ம் ஆண்டு இந்திய நாடாளுமன்றத்தில் கொண்டுவரப்பட்ட ஒரு சட்டத்தின் மூலம் மீண்டும் அமைக்கப்பட்டது. ஆனால் 2011 சட்டமன்றத் தேர்தலில் அதிமுக வெற்றி பெற்று ஜெ. ஜெயலலிதா தமிழக முதல்வரான பின்னர், இம்மீட்டுருவாக்கம் கைவிடப்பட்டது. மேலவை ஒரு நிரந்தர அமைப்பு; கலைக்கப்படக் கூடியதல்ல. ஆறாண்டுகள் பதவிக் காலம் கொண்ட இதன் உறுப்பினர்களில் மூன்றில் ஒரு பங்கினர் இரண்டாண்டுகளுக்கு ஒருமுறை பதவி ஓய்வு பெறுகின்றனர். இவ்வையின் உறுப்பினர் எண்ணிக்கை குறைந்தபட்சம் 40, அதிகபட்சம் 78. 2010-11 காலகட்டத்தில் மேலவையை மீட்டுருவாக்க முயற்சிகள் நடைபெற்ற போது அதற்காக உருவாக்கப்பட்ட தொகுதிகள் இக்கட்டுரையில் தரப்பட்டுள்ளன.
# தமிழ்நாடு சட்டமன்ற மேலவைத் தொகுதிகள்

## உறுப்பினர்கள் தேர்ந்தெடுக்கப்படும் முறைகள்

உறுப்பினர்கள் தேர்ந்தெடுக்கப்பட்ட முறைகள் கீழிலுள்ள பட்டியலில் தரப்பட்டுள்ளன.  
| விகிதம் | தேர்ந்தெடுக்கும் முறை |  |
| --- | --- | --- |
| 1/6 | கலை, அறிவியல், இலக்கியம், கூட்டுறவு, சமூக சேவை போன்ற துறைகளில் தலைசிறந்த பணியாற்றியவர்கள்; அமைச்சரவையின் பரிந்துரையின் பேரில் ஆளுநரால் நியமிக்கப்படுவர் |  |
| 1/3 | சட்டமன்ற கீழவையின் உறுப்பினர்களால் விகிதாச்சார பிரதிநிதித்துவ முறையில் தேர்ந்தெடுக்கப்படுவர் |  |
| 1/3 | மாநகராட்சிகள், நகராட்சிகள் போன்ற உள்ளாட்சி அமைப்புகளால் தேர்ந்தெடுக்கப்படுவர் |  |
| 1/12 | இளங்கலைப் பட்டம் பெற்ற பட்டதாரிகளால் தேர்ந்தெடுக்கப்படுவர். |  |
| 1/12 | பள்ளி, கல்லூரி ஆசிரியர்களால் தேர்ந்தெடுக்கப்படுவர் | } |
# தமிழ்நாடு சட்டமன்ற மேலவைத் தொகுதிகள்

## தொகுதிகள் பட்டியல்

மேலவைக்கான தொகுதிகள் செப்டம்பர் 2010ம் ஆண்டு பட்டியலிடப்பட்டன:
# தமிழ்நாடு சட்டமன்ற மேலவைத் தொகுதிகள்

## தொகுதிகள் பட்டியல்

### உள்ளாட்சி அமைப்புத் தொகுதிகள்

| 1 | சென்னை உள்ளாட்சி அமைப்புகள் | சென்னை மாவட்டம் | 2 |  |
| --- | --- | --- | --- | --- |
| 2 | திருவள்ளூர் உள்ளாட்சி அமைப்புகள் . | திருவள்ளூர் மாவட்டம் | 1 |  |
| 3 | காஞ்சிபுரம் உள்ளாட்சி அமைப்புகள் | காஞ்சிபுரம் மாவட்டம் | 1 |  |
| 4 | வேலூர்உள்ளாட்சி அமைப்புகள் | வேலூர் மாவட்டம் | 1 |  |
| 5 | திருவண்ணாமலை உள்ளாட்சி அமைப்புகள் | திருவண்ணாமலை மாவட்டம் | 1 |  |
| 6 | விழுப்புரம் உள்ளாட்சி அமைப்புகள் | விழுப்புரம் மாவட்டம் | 1 |  |
| 7 | கடலூர்-அரியலூர் உள்ளாட்சி அமைப்புகள் | கடலூர் மற்றும் அரியலூர் மாவட்டங்கள் | 1 |  |
| 8 | தர்மபுரிஉள்ளாட்சி அமைப்புகள் | தர்மபுரி மாவட்டம் | 1 |  |
| 9 | கிருஷ்ணகிரி உள்ளாட்சி அமைப்புகள் | கிருஷ்ணகிரி மாவட்டம் | 1 |  |
| 10 | சேலம் உள்ளாட்சி அமைப்புகள் | சேலம் மாவட்டம் | 1 |  |
| 11 | நாமக்கல்-கரூர்உள்ளாட்சி அமைப்புகள் | நாமக்கல் மற்றும் கரூர் மாவட்டங்கள் | 1 |  |
| 12 | கொயமுத்தூர்-நீலகிரி உள்ளாட்சி அமைப்புகள் | கொயமுத்தூர் மற்றும் நீலகிரி மாவட்டங்கள் | 1 |  |
| 13 | ஈரோடு உள்ளாட்சி அமைப்புகள் | ஈரோடு மாவட்டம் | 1 |  |
| 14 | திருப்பூர் உள்ளாட்சி அமைப்புகள் | திருப்பூர் மாவட்டம் | 1 |  |
| 15 | திண்டுக்கல்-தேனி உள்ளாட்சி அமைப்புகள் | திண்டுக்கல் மற்றும் தேனி மாவட்டங்கள் | 1 |  |
| 16 | மதுரை உள்ளாட்சி அமைப்புகள் | மதுரை மாவட்டம் | 1 |  |
| 17 | திருச்சிராப்பள்ளி–பெரம்பலூர் உள்ளாட்சி அமைப்புகள் | திருச்சிராப்பள்ளி மற்றும் பெரம்பலூர் மாவட்டங்கள் | 1 |  |
| 18 | நாகப்பட்டினம்- திருவாரூர் உள்ளாட்சி அமைப்புகள் | நாகப்பட்டினம் மற்றும் திருவாரூர் மாவட்டங்கள் | 1 |  |
| 19 | தஞ்சாவூர் உள்ளாட்சி அமைப்புகள் | தஞ்சாவூர் மாவட்டம் | 1 |  |
| 20 | புதுக்கோட்டை உள்ளாட்சி அமைப்புகள் | புதுக்கோட்டை மாவட்டம் | 1 |  |
| 21 | சிவகங்கை-ராமநாதபுரம் உள்ளாட்சி அமைப்புகள் | சிவகங்கை மற்றும் ராமநாதபுரம் மாவட்டங்கள் | 1 |  |
| 22 | விருதுநகர் உள்ளாட்சி அமைப்புகள் | விருதுநகர் மாவட்டம் | 1 |  |
| 23 | தூத்துக்குடி உள்ளாட்சி அமைப்புகள் | தூத்துக்குடி மாவட்டம் | 1 |  |
| 24 | திருநெல்வேலி உள்ளாட்சி அமைப்புகள் | திருநெல்வேலி மாவட்டம் | 1 |  |
| 25 | கன்னியாகுமரி உள்ளாட்சி அமைப்புகள் | கன்னியாகுமரி மாவட்டம் | 1 | } |
# தமிழ்நாடு சட்டமன்ற மேலவைத் தொகுதிகள்

## தொகுதிகள் பட்டியல்

### பட்டதாரிகள் தொகுதிகள்

| 1 | சென்னை பட்டதாரிகள் | சென்னை, திருவள்ளூர்மற்றும் காஞ்சிபுரம்மாவட்டங்கள் | 1 |
| --- | --- | --- | --- |
| 2 | தமிழ்நாடு வடக்கு பட்டதாரிகள் | வேலூர், கிருஷ்ணகிரி, தர்மபுரிமற்றும் திருவண்ணாமலைமாவட்டங்கள் | 1 |
| 3 | தமிழ்நாடு வட மத்தியபட்டதாரிகள் | விழுப்புரம், சேலம், நாமக்கல்மற்றும் கடலூர் மாவட்டங்கள் | 1 |
| 4 | தமிழ்நாடு மேற்குபட்டதாரிகள் | ஈரோடு, நீலகிரி, கொயமுத்தூர், கரூர்மற்றும் திருப்பூர் மாவட்டங்கள் | 1 |
| 5 | தமிழ்நாடு கிழக்கு மத்தியபட்டதாரிகள் | திருச்சிராப்பள்ளி, பெரம்பலூர், அரியலூர், நாகப்பட்டினம், திருவாரூர்மற்றும் தஞ்சாவூர் மாவட்டங்கள் | 1 |
| 6 | தமிழ்நாடு தென் மத்தியபட்டதாரிகள் | திண்டுக்கல், புதுக்கோட்டை, சிவகங்கை, மதுரை மற்றும் ராமநாதபுரம் மாவட்டங்கள் | 1 |
| 7 | தமிழ்நாடு தெற்குபட்டதாரிகள் | தேனி, விருதுநகர், தூத்துக்குடி, திருநெல்வேலிமற்றும் கன்னியாகுமரி மாவட்டங்கள் | 1 |
# தமிழ்நாடு சட்டமன்ற மேலவைத் தொகுதிகள்

## தொகுதிகள் பட்டியல்

### ஆசிரியர்கள் தொகுதிகள்

| 1 | சென்னை ஆசிரியர்கள் | சென்னை, திருவள்ளூர்மற்றும் காஞ்சிபுரம்மாவட்டங்கள் | 1 |  |
| --- | --- | --- | --- | --- |
| 2 | தமிழ்நாடு வடக்கு ஆசிரியர்கள் | வேலூர், கிருஷ்ணகிரி, தர்மபுரிமற்றும் திருவண்ணாமலைமாவட்டங்கள் | 1 |  |
| 3 | தமிழ்நாடு வட மத்தியஆசிரியர்கள் | விழுப்புரம், சேலம், நாமக்கல்மற்றும் கடலூர் மாவட்டங்கள் | 1 |  |
| 4 | தமிழ்நாடு மேற்குஆசிரியர்கள் | ஈரோடு, நீலகிரி, கொயமுத்தூர், கரூர்மற்றும் திருப்பூர் மாவட்டங்கள் | 1 |  |
| 5 | தமிழ்நாடு கிழக்கு மத்தியஆசிரியர்கள் | திருச்சிராப்பள்ளி, பெரம்பலூர், அரியலூர், நாகப்பட்டினம், திருவாரூர்மற்றும் தஞ்சாவூர் மாவட்டங்கள் | 1 |  |
| 6 | தமிழ்நாடு தென் மத்தியஆசிரியர்கள் | திண்டுக்கல், புதுக்கோட்டை, சிவகங்கை, மதுரை மற்றும் ராமநாதபுரம் மாவட்டங்கள் | 1 |  |
| 7 | தமிழ்நாடு தெற்குஆசிரியர்கள் | தேனி, விருதுநகர், தூத்துக்குடி, திருநெல்வேலிமற்றும் கன்னியாகுமரி மாவட்டங்கள் | 1 | } |
# முத்தையா முரளிதரன் பன்னாட்டுத் துடுப்பாட்ட அரங்கம்

**முத்தையா முரளிதரன் பன்னாட்டுத் துடுப்பாட்ட அரங்கம்** அல்லது **பல்லேகலை பன்னாட்டுத் துடுப்பாட்ட அரங்கம்** (*Muttiah Muralitharan International Cricket Stadium*) இலங்கையின் கண்டியில் புதியதாக உருவாக்கபட்டுள்ள ஓர் துடுப்பாட்ட அரங்கமாகும். நவம்பர் 27, 2009 அன்று அரங்கம் திறக்கப்படடது. இது இலங்கையின் புகழ்பெற்ற துடுப்பாட்ட சுழல்பந்து வீச்சாளர் முத்தையா முரளிதரன் நினைவாக சூலை 2010 அன்று, மத்திய மாகாண அவையின் முழுமையான ஒப்புதலுடன், மறுபெயரிடப்பட்டது.
# முத்தையா முரளிதரன் பன்னாட்டுத் துடுப்பாட்ட அரங்கம்

## இருப்பிடமும் பின்னணியும்

கண்டி நகரிலிருந்து அரைமணிநேரப் பயணத்தில் இந்த அரங்கம் அமைந்துள்ளது. பல்லேகல அரங்கம் முழுமையும் இலங்கைத் துடுப்பாட்டத்திற்கு உரிமையானதாம். 1983ஆம் ஆண்டு முதல் 2007 வரை பன்னாட்டுப் போட்டிகள் நடந்த **அசுகிரிய அரங்கத்திற்கு** மாற்றாக இது அமையும். அரங்கத்தை அரசு பொறியியல் நிறுவனம் (State Engineering Corporation of Sri Lanka) கட்டியுள்ளது. இதன் வடிவமைப்பு தென்னாபிரிக்காவில் உள்ள சென்சுரியன் சூப்பர்பார்க் அரங்கத்தை ஒத்துள்ளது.  
இந்த அரங்கமும் அம்பாந்தோட்டை அரங்கமும் 2011 உலகக்கிண்ணப்போட்டிகளுக்காக தயார் செய்யப்பட்டன. பல்லேகல கந்துரத துடுப்பாட்ட அணியின் அரங்கமும் ஆகும்.